Document ID: 31999R0308

Uredba Sveta (ES) št. 308/1999
z dne 8. februarja 1999
o spremembah Uredbe (ES) št. 850/98 za ohranitev ribiških virov s tehničnimi ukrepi za varstvo nedoraslih morskih organizmov
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti, zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker v Uredbi (ES) št. 850/98 [4] manjka več stvari in vsebuje tekstovne napake in redakcijske pomanjkljivosti;
ker sledeč vnovični opredelitvi s strani Združenega kraljestva o njegovih ribolovnih mejah, noben del podobmočja XII ICES severno od severne zemljepisne širine 56o ne spada pod suverenost ali jurisdikcijo držav članic; ker se zato na to območje ni več potrebno sklicevati;
ker metoda, po kateri se mora določiti velikost morskega pajka, velja za nepraktično in se mora zato revidirati;
ker se mora zato Uredba (ES) št. 850/98 spremeniti in dopolniti,
SPREJEL NASLEDNJO UREDBO:
Člen 1
Uredba (ES) št. 850/98 se spremeni, kot sledi:
1. V členu 29(4)(b)(iii), tretja alinea se besede "količine morske plošče in morskega lista" nadomesti s "količine morskih plošč in/ali morskih listov".
2. V členu 30(2) se pododstavek (b) nadomesti z:
"(b) razdelek Vb ICES in podobmočje VI ICES severno od severne zemljepisne širine 56o."
3. V Prilogi I:
(a) opomba 1 se nadomesti z:
"(1) V Severnem morju od 1. marca do 31. oktobra in vse leto v ostalem delu regij 1 in 2, razen Skagerraka in Kattegata;"
(b) opomba 6 se nadomesti z:
"(6) V prvem letu po datumu veljavnosti te uredbe se nanaša minimalni odstotek 50 % ciljnih vrst na ulov v regiji 2, razen v Severnem morju, razdelku Vb ICES in podobmočju VI ICES severno od severne zemljepisne širine 56o."
4. Priloga IV se nadomesti s Prilogo I k tej uredbi.
5. V prilogi IX se vrstica "70-79 + ≥70" nadomesti z "60-69 + ≥70".
6. V Prilogi XII se morajo vsa napotila na "skuša (Scomber scombrus)" nadomestiti s "skuše (Scomber spp.)" in vsa napotila na "šur (Trachurus trachurus)" s "šuri (Trachurus spp.)".
7. V prilogi XIII se odstavek 5 nadomesti z:
"5. (a) Velikost morskega pajka se meri tako, kot je prikazano na sliki 4A, kot dolžino koša, vzporedno z vzdolžno osjo koša od sprednjega roba koša med čelnima ostema (rostrumoma) do zadnjega roba koša.
(b) Velikost velike rakovice se meri tako, kot je prikazano na sliki 4B, kot največjo širino koša, merjeno pravokotno na vzdolžno os koša."
8. Risba 4A se nadomesti z risbo v Prilogi II k tej uredbi.
Člen 2
Ta uredba začne veljati na sedmi dan po dnevu objave v Uradnem listu Evropskih skupnosti.
Uporablja se od 1. januarja 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. februarja 1999

Labels: 20
6